Laudáció

Bartháné Molnár Katalin a Kisvárdai Református Egyházközség

Gyöngyszem Református Óvoda,

Év óvodapedagógusa.

Intézményünk 2022. szeptemberében indult. Katalin az intézmény megindításában, tevékeny szerepet vállalt, szakmai tudásának, hitéletének, és emberségéhez méltón.

Óvodapedagógusként 19. éve, dolgozik. A gyermekek fejlődését, tudásának megalapozását mindig fontosnak tartotta. Örömet szerez számára a gyerekekkel való együtt munkálkodás, sikerélményhez juttatás.

Pedagógiai gondolkodásában kiemelt szerepet kap a hagyományőrzés, néptánc és a különböző módszertani innovációkra való nyitottság. Tudja, hogy nevelni - oktatni csak az tud, aki hajlandó önmaga is tanulni. Szakvizsgázott gyermektánc pedagógus.

Számára múltbéli örökségünk megismerése és utódainknak való átadása nélkülözhetetlen feltétele annak, hogy kulturális értékeink, eredményeink a következő évszázadokra is átörökíthetőek legyenek. Községének Református közösségében is aktív segítő ember, presbiter, és kántorként szolgál, mintát adva környezetének. Életének mindig része volt a keresztyéngondolkodás, így az óvodában is ezt adja át a gyermekeknek. Óvodaigazgató-helyettesként nem csak szakmájában, hanem az intézmény vezetésében is alapos, körültekintő. Pedagógus attitűdje az intézmény szellemiségét erősíti. Kollégái tisztelik - szeretik, elismerik felkészültségét, nyitottságát.

Fontos számára a család, az életben sikeres három lánya és szerető férje, akik mindenben támogatják, és erőt adnak a mindennapjaihoz.

Szeretném megköszönni az egész közösségünk nevében fáradhatatlan munkáját, és kívánunk Neki erőt, egészséget, hogy még sokáig dolgozhassunk együtt.